Η διαμονή μας σε ένα από τα δωμάτια της Αλεξάνδρας ήταν η απόλυτη εμπειρία. Το δωμάτια ήταν καθαρό σε όλα τα σημεία του και με το παραπάνω. Φαίνεται πως έχει στήσει βολικούς και ευχάριστους χώρους, σε μια εξαιρετική τοποθεσία πλάι στη θάλασσα, στο κέντρο της Θεσσαλονίκης. Η εικόνα των διαδρόμων αλλα και της εισόδου της πολυκατοικίας δείχνουν καθαροί και όσο το δυνατόν γίνεται ανακαινισμένοι. Το κατάλυμα είναι φωτεινό αλλα δίνει και την δυνατότητα του απόλυτου σκότους, με παντζούρια αλλα και ένα τεράστιο στορ. Επίσης το δωμάτιο είναι εξοπλισμένο με αρκετά χαρτιά υγείας, καφέδες, τσάι και νερά. Η Αλεξάνδρα ήταν συνεχώς σε επικοινωνία μαζί μας, με ευγένεια και φιλική πρόθεση για να μας εξυπηρετήσει και να μας διευκολύνει! το δωμάτιο έχει ευχάριστους γλυκούς φωτισμούς και έξυπνη διαρρύθμιση. Ακόμη το δωμάτιο έχει πολύ καλή ηχομόνωση και ειναι ιδανικο για εργασια και χαλάρωση. Το κρεβάτι είναι απίστευτα άνετο και έχει δύο κατηγορίες εξαιρετικών μαξιλαριών (σκληρού και μαλακού) Το μόνο που θα συμβούλευα ως ένα πλας στο δωμάτιο είναι να προστεθεί ένα πατάκι εξω από την πόρτα του μπάνιου και η αλλαγή του ντουζ οροφής του μπάνιου. Παρ' ολ' αυτά το ντουζ λειτουργεί κανονικά και έχει τηλέφωνο που μπορείς να χρησιμοποιήσεις για να κάνεις μπάνιο, απλά δεν δημιουργεί την πλήρη εμπειρία του ντουζ οροφής. Ευχαριστούμε πολύ για τη διαμονή, σε επόμενη επίσκεψη στη Θεσσαλονίκη θα ηταν η πρώτη μου επιλογή καταλύματος!
⭐️⭐️⭐️⭐️⭐️